पाएं अपने शहर की ताज़ा ख़बरें और फ्री ई-पेपरडाउनलोड करें
शहडोल जिले के ब्यौहारी के समीप सजहरी के जंगल में दोपहर 12 बजे आग लग गई। देखते ही देखते आग ने पूरे जंगल को आगोश में ले लिया। इस बीच आसपास के ग्रामीणों ने वन विभाग के अफसरों को सूचना दी, लेकिन आग पर काबू के प्रयास नाकाफी रहे।
प्रत्यक्षदर्शी जगमल गांव निवासी रामचरण कोल ने बताया कि सजहरी के जंगल में दोपहर 12 बजे से आग लगी है। इसकी सूचना वन विभाग को देने के बाद बुझाने के लिए कुछ बीटगार्ड पहुंचे। आसपास कुछ स्थान पर पानी डाला और फायरलाइन काटकर चले गए। इसके बाद भी आग पर काबू नहीं पाया जा सका तो वन विभाग के अधिकारी-कर्मचारी वापस लौटकर नहीं आए।
इधर, जंगल में आग लगातार धधक रही है। आग से वन में जरूरी वनस्पतियों को भारी नुकसान पहुंचा है। जंगल में विचरण कर रहे वन्य प्राणियों को भी भारी नुकसान की आशंका जताई जा रही है।
डीएफओ नार्थ शहडोल अधर गुप्ता ने बताया कि सजहरी के जंगल में आग लगी है तो बुझाने के लिए टीम भेजते हैं। इस बीच ग्रामीणों ने जंगल में आग और समय पर काबू पाने को लेकर वन विभाग की कार्यशैली पर सवाल उठाए। ग्रामीणों ने बताया कि जंगल की आग की सूचना वन विभाग के आला अफसरों को मैसेज के माध्यम से फौरन पहुंच जाती है। इसके बाद भी समय पर आग पर काबू पाने के प्रयास नहीं हो रहे हैं। वन विभाग के अफसर जब तक जागते हैं तब वनों को भारी नुकसान हो चुका होता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn